Presuda Općeg suda od 14. rujna 2022. - PB/Komisija
(predmet T-775/20)1
„Ugovori o javnoj nabavi usluga – Usluge pružanja tehničke podrške Visokom pravosudnom vijeću i ukrajinskim tijelima – Nepravilnosti u postupku dodjele ugovora – Povrat neosnovano isplaćenih iznosa – Obavijest o terećenju – Direktor društva – Pravna osnova – Izvanugovorna odgovornost”
Jezik postupka: francuski
Stranke
Tužitelj: PB (zastupnik: L. Levi, odvjetnica)
Tuženik: Europska komisija (zastupnici: J. Baquero Cruz, J. Estrada de Solà i A. Katsimerou, agenti)
Intervenijent u potporu tuženiku: Vijeće Europske unije (zastupnici: E. Rebasti i I. Demoulin, agenti)
Predmet
Svojom tužbom tužitelj traži, s jedne strane, na temelju članka 263. UFEU-a, poništenje Odluke Komisije C(2020) 7151 final od 22. listopada 2020. o primjeni upravne mjere u odnosu na direktora društva [povjerljivo], kojom se povlače iznosi koji su neosnovano isplaćeni na temelju ugovora pod oznakom TACIS/2006/101-510 i ugovora pod oznakom CARDS/2008/166-429, i s druge strane, na temelju članka 340. drugog stavka UFEU-a, naknadu svih iznosa koje je Europska komisija eventualno naplatila na temelju te odluke kao i isplatu 10 000 eura na osnovi naknade štete, uz pridržaj prava prilagodbe tog iznosa.
Izreka
Poništava se Odluka Komisije C(2020) 7151 final od 22. listopada 2020. o primjeni upravne mjere u odnosu na direktora društva [povjerljivo], kojom se povlače iznosi koji su neosnovano isplaćeni na temelju ugovora TACIS/2006/101-510 i CARDS/2008/166-429.
U preostalom dijelu tužba se odbija.
Osoba PB, Europska komisija i Vijeće Europske unije snosit će svatko svoje troškove.
____________
1     SL C 72, 1. 3. 2021.